Jón Valur Jensson guðfræðingur og ættfræðingur er látinn sjötugur að aldri . Jón sem lést aðfararnótt 6. janúar var um árabil pistlahöfundur hér á Útvarpi Sögu og þá hringdi Jón reglulega inn í símatíma stöðvarinnar þar sem hann viðraði skoðanir sínar á þjóðmálunum . Hann var þekktur fyrir baráttu sína fyrir lífsrétti ófæddra barna og tók þátt í félagsstörfum tengdum því málefni . Þá var Jón einn afkastamesti bloggari landsins og mikill baráttumaður fyrir kristnum gildum sem og fullveldis þjóðarinnar og var ætíð óhræddur við að láta þá skoðun sína í ljós að Ísland ætti að standa utan Evrópusambandsins . Eftir að Jón útskrifaðist sem stúdent frá Menntaskólanum í Reykjavík árið 1971 hóf hann guðfræðinám við Háskóla Íslands en þaðan útskrifaðist Jón sem guðfræðingur árið 1979 . Einnig lagði Jón Valur stund á latínu og grísku við Háskóla Íslands . Þá fór Jón síðar í framhaldsnám í Camebridge í Englandi og nam heimspeki og kristna siðfræði . Hann vann ýmis störf í gegnum tíðina , meðal annars við sjómennsku en á lífsleiðinni starfaði hann að mestu við ættfræðirannsóknir hjá Ættfræðiþjónustunni sem Jón stofnaði og rak og þá vann Jón einnig við prófarkalestur hjá Morgunblaðinu . Stjórnendur og starfsfólk Útvarps Sögu sendir aðstandendum Jóns Vals innilegar samúðarkveðjur og þakka Jóni samfylgdina í gegnum árin . Ríkir neyðarástand á bráðamóttöku Landspítalans ?